**Protokollēmuma projekta „Par Ministru kabineta 2014.gada 23.septembra sēdes protokollēmuma (prot. Nr. 50 45.§) „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 5. punktā (Ministru kabineta 2015. gada 14.aprīļa sēdes protokollēmuma (prot. Nr. 20 45.§) „Informatīvais ziņojums „Par Ministru kabineta 2014. gada 23. septembra sēdes protokola Nr. 50 45.§ „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 5. punktā dotā uzdevuma izpildes gaitu”” 2. punkta redakcijā) dotā uzdevuma termiņa pagarināšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) iniciatīva.  Ministru kabineta sēdes protokollēmuma projekts izstrādāts saistībā ar Ministru kabineta 2014.gada 23. septembra sēdes protokollēmuma (prot. Nr. 50 45.§) „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 5. punktā (Ministru kabineta 2015. gada 14. aprīļa sēdes protokollēmuma (prot. Nr. 20 45.§) „Informatīvais ziņojums „Par Ministru kabineta 2014. gada 23. septembra sēdes protokola Nr. 50 45.§ „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 5. punktā dotā uzdevuma izpildes gaitu”” 2. punkta redakcijā) doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai izpildītu Ministru kabineta 2015. gada 14. aprīļa sēdes protokollēmuma (prot. Nr. 20 45.§) „Informatīvais ziņojums „Par Ministru kabineta 2014. gada 23. septembra sēdes protokola Nr. 50 45.§ „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 2. punktā doto uzdevumu, VARAM informatīvajā ziņojumā „Par koncepcijas „Pašvaldību vienotās informācijas sistēmas attīstības koncepcija 2010.-2013.gadam” īstenošanu un informācijas sistēmas attīstības un uzturēšanas finansējuma modeli pēc 2014.gada.” (turpmāk – informatīvais ziņojums) (pieņemts Ministru kabinetā zināšanai 2015. gada 6. oktobrī) paredzēja, ka turpmāk pašvaldību funkciju attīstību saistībā ar Informācijas un komunikācijas tehnoloģiju (turpmāk – IKT) projektiem, kas saistīti ar standartizētu koplietošanas IKT risinājumu attīstību pašvaldību pamatdarbības funkciju nodrošināšanai, lietderīgi uzticēt Rīgas pilsētas pašvaldībai, nosakot Rīgas pilsētas pašvaldību kā finansējuma saņēmēju Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā attiecībā uz pašvaldībās nepieciešamajiem pielāgojumiem, kas ir saistīti ar savietojamības funkcionalitātes attīstību. Līdz ar to tiktu nodrošināts centralizēts sadarbības modelis IKT projektu ietvarā darbam ar pašvaldībām, kā arī tiktu noteikts viens sadarbības partneris IKT projektiem, kas saistīti ar pašvaldību biznesa procesu pārvaldīšanu. Projektu (Rīgas domes Informācijas tehnoloģiju centra projekts „Pašvaldību klientu apkalpošanas un pakalpojumu Informācijas pārvaldības risinājums” ir iekļauts Ministru kabineta 2015. gada 17. novembra noteikumu Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” anotācijas trešā pielikuma otrās kārtas projektu sarakstā.) rezultātā pašvaldībām domātā programmnodrošinājuma uzturēšanas un ilgtspējas nodrošināšanas funkciju veiktu Rīgas pilsētas pašvaldība. Rīgas pilsētas pašvaldībai tika paredzēts uzlikt pildīt jaunu funkciju - veikt dažādu valsts institūciju datu kopu loģisku apstrādi, izmantojot personificētus datus, nodrošinot tālāku iegūtā rezultāta nodošanu pašvaldībām anonimizētu datu veidā.  Informatīvajā ziņojumā tika secināts, ka ilgtermiņā nepieciešams veikt grozījumus normatīvajos aktos par pašvaldībām (likums „Par pašvaldībām”), lai Rīgas pilsētas pašvaldībai būtu tiesības pašvaldību pamatdarbības funkciju nodrošināšanai veikt datu anonimizēšanu, kā arī nepieciešams noteikt Rīgas pašvaldību kā finansējuma saņēmēju IKT projektu īstenošanā Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmas projekta ietvarā, kurā tiks īstenota datu anonimizēšanas funkcionalitāte. Šos grozījumus tika plānots veikt likumā „Par pašvaldībām”, tādejādi nodrošinot Ministru kabineta 2015. gada 14. aprīļa sēdes protokollēmuma (prot. Nr. 20 45.§) „Informatīvais ziņojums „Par Ministru kabineta 2014. gada 23. septembra sēdes protokola Nr. 50 45.§ „Informatīvais ziņojums „Par iedzīvotāju ienākuma nodokļa ieskaitīšanas kārtības maiņu”” 2. punktā dotā uzdevuma izpildi.  Funkcionalitāti, kas nodrošinātu citās valsts informācijas sistēmās esošo personificēto datu anonimizēšanu un tālāku šo datu nodošanu pašvaldībām, tika plānots īstenot Rīgas domes Informācijas tehnoloģiju centra Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektā „Pašvaldību klientu apkalpošanas un pakalpojumu Informācijas pārvaldības risinājums” (turpmāk – projekts „Pašvaldību klientu apkalpošanas un pakalpojumu Informācijas pārvaldības risinājums”) 1.kārtas ietvarā.  Rīgas domes Informācijas tehnoloģiju centra projekts „Pašvaldību klientu apkalpošanas un pakalpojumu Informācijas pārvaldības risinājums” ir iekļauts Ministru kabineta 2015. gada 17. novembra noteikumu Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” anotācijas trešā pielikuma otrās kārtas projektu sarakstā. Līdz ar to projekta „Pašvaldību klientu apkalpošanas un pakalpojumu Informācijas pārvaldības risinājums” provizoriskais realizācijas termiņš tiek atlikts vismaz līdz2020.gadam.  Lai rastu iespēju īsākā laika termiņā nodrošināt pašvaldībām nepieciešamās datu kopas, tika meklēts cits iespējamais tehniskā risinājuma variants, lai tiktu īstenota iepriekš minētā funkcionalitāte. Šobrīd starp VARAM, Valsts reģionālo attīstības aģentūru (turpmāk – VRAA) un Latvijas Pašvaldību savienību (turpmāk – LPS) panākta konceptuāla vienošanās, ka iepriekš minētā funkcionalitāte tiks realizēta VRAA īstenotajā Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektā „Vienotā datu telpa”. Līdz ar to funkcionalitātes tehnisko risinājumu plānots īstenot jau 2018. gadā.  Ņemot vērā minēto, ir izstrādāts likumprojekts „Grozījumi likumā „Par pašvaldībām”” (turpmāk – likumprojekts), lai:  1) nodrošinātu pašvaldībām anonimizētu datu kopas, kas tām nepieciešamas, lai nodrošinātu kvalitatīvu un uz patiesiem datiem balstītu lēmumu pieņemšanu, kas secīgi nepieciešami, lai nodrošinātu likuma „Par pašvaldībām” 14., 15. un 17.2pantā noteikto funkciju izpildi;  2) noteiktu institūcijas, kas sniegs datus to anonimizēšanai, turpmāk nodrošinot šo datu nodošanu pašvaldībām;  3) noteiktu institūciju, kas nodrošinās datu anonimizēšanas funkcionalitāti;  4) deleģētu Ministru kabinetam pienākumu noteikt kārtību, kādā VRAA nodrošina datu anonimizēšanu, tajā skaitā datu savietošanas kārtību, un valsts informācijas sistēmas, kas nodrošina informācijas sniegšanu pašvaldībām noteikto funkciju īstenošanai, kā arī sniedzamās informācijas apjomu, aprites un apstrādes kārtību.  Likumprojekts atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktam 2016. gada 23. maijā ievietots VARAM tīmekļa vietnē www.varam.gov.lv, lai nodrošinātu iespēju ieinteresētajām personām izteikt viedokli un sniegt priekšlikumus.  Ņemot vērā, ka likumprojekta izstrādes gaitā bija nepieciešams meklēt alternatīvu risinājumu datu anonimizēšanas funkcionalitātes īstenošanai, lai praksē varētu nodrošināt likumprojektā noteiktās normas, nepieciešams pagarināt likumprojekta izstrādes termiņu līdz 2016. gada 5. decembrim. |
| 3. | Projekta izstrādē iesaistītās institūcijas | VARAM, Finanšu ministrija (Valsts ieņēmumu dienests), Tieslietu ministrija (Datu valsts inspekcija) un LPS. |
| 4. | Cita informācija | Nav |

Anotācijas II, III, IV, V, VI un VII sadaļa – protokollēmuma projekts šo jomu neskar.

Vides aizsardzības un reģionālās attīstības ministrs K. Gerhards

Vīza: Valsts sekretārs R. Muciņš

1100

R.Guds

67026525, rihards.guds@varam.gov.lv